Liivimaa tragunirügement (Albedyhl)

Liivimaa tragunirügement (rootsi keeles Livländskt dragonregemente) oli Põhjasõja ajal aastatel 1700–1709 tegutsenud Rootsi ratsaväeüksus, mis kuulus Wolmar Anton von Schlippenbachi ja Adam Ludwig Lewenhaupti Lewenhaupti armee koosseisu. Üksus likvideeriti pärast Poltava lahingut (1709).

Teenistusajalugu
Formeerimine
Liivimaa tragunirügement moodustati Põhjasõja puhkemise järel 1700. aasta algul, mil kindral Otto Vellingk ja Gustav Ernst von Albedyhl (1655−1721) leppisid kokku, et viimane moodustab 12 kompaniist koosneva 600-mehelise püsiva tragunirügemendi. Eeskujuks võeti Saksi tragunirügemendid, kellega rootslased olid sama aasta veebruarist alates võidelnud.

Tegevus Põhjasõja ajal
1701. aastal viidi üksus Kuramaale, kus üks pool liikus koos Karl XII peaarmeega Leetu, teine osa liitus 1703. aastal Schlippenbachi armeega Liivimaal.  1704. aastal sai tragunirügemendi uueks ooberstiks Gustav Carl von Schreiterfelt. 1709. aastal liikus üksus Lewenhaupti armee koosseisus Valgevenesse ning seealt Ukrainasse, kus mõlemad rügemendi pooled taas liideti. Üksus hävis Poltava lahingus.

Koosseis 1701. aastal
1701. aasta 1. märtsil (rkj) korraldas kindralmajor Jakob Spens rügemendile Raunas ülevaatuse. Üksuses teenis siis 570 meest ja see jagunes 12 kompaniiks:

 Kompanii Ülem Ihukompanii Gustav Ernst von Albedyhl Ooberstleitnandi kompanii  Majori kompanii Gustav Carl von Schreiterfelt Kapten Bellingshauseni kompanii Lorentz Heinrich von Bellingshausen (suri 1701) Kapten Patkuli kompanii Gustav Magnus von Patkul (suri 1701) Kapten Taube kompanii Magnus Siegfried von Taube (1669−pärast 1710) Kapten Trautwetteri kompanii Burchard Ernst von Trautwetter (1679−u 1739) Kapten Schreiterfelti kompanii Heinrich Johann von Schreiterfelt (suri 1734) Kapten Hammelstierna kompanii Otto Reinhold von Hammelstierna (suri 1719) Kapten Vietinghoffi kompanii Engelbrecht von Vietinghoff (suri 1709) Kapten Freymanni kompanii Reinhold Johann von Freymann (suri 1736)  Kapten Albedyhli kompanii Gustav Georg von Albedyhl (suri pärast 1701)

Juhtkond
Liivimaa tragunirügemendi ülemad
 Nr Alates Kuni Nimi Auaste    Gustav Ernst von Albedyhl (1655−1721) ooberst    Gustav Carl von Schreiterfelt (suri 1711) ooberst

Viited

Kategooria:Albedyhli tragunirügemendi ohvitserid
Kategooria:Põhjasõja Rootsi väeüksused